सोमवार रात उन्हें जबरदस्त पेट दर्द की शिकायत हुई थी. अमिताभ ने अपने ब्लॉग बिगअड्डा डॉट कॉम में भी लिखा था, "मैं अपनी डेस्क से बिस्तर पर जाने के लिए उठा, लेकिन मुझे भयानक दर्द हुआ और मुझे चलने, बैठने या लेटने में तकलीफ होने लगी.उन्होंने लिखा कि दो महीने पहले हुई सर्जरी के बाद इतना दर्द नहीं था. और वो हैरान हैं कि सर्जरी के इतने दिनों बाद फिर से दर्द क्यों उठा.हालांकि मंगलवार सुबह वो एक भोजपुरी फिल्म की डबिंग के लिए गए और उन्होंने ट्विटर पर अपने प्रशंसकों को लिखा कि सब ठीक है, चिंता की कोई बात नहीं.अमिताभ ने ट्विटर पर लिखा, "मेरे घर के बाहर टीवी चैनल पत्रकारों और वैन की लंबी कतारें थीं. मैं आप मीडिया वालों से गुज़ारिश करता हूं कि इतना कठोर परिश्रम मत कीजिए. ये डॉक्टर के यहां एक सामान्य सी विजिट है. और कोई बात नहीं." अमिताभ ने ये भी लिखा कि अब ट्विटर और ब्लॉग पर लिखते समय उन्हें कुछ सावधान रहना पड़ेगा.गौरतलब है कि दो महीने पहले ही मुंबई के सेवन हिल्स अस्पताल में उनके पेट की सर्जरी हुई थी और दो सप्ताह से ज्यादा उन्हें अस्पताल में ही गुजारने पड़े थे. उसके बाद उन्हें डॉक्टरों ने आराम की सलाह दी थी.अभी हाल ही में चार अप्रैल को उन्होंने आईपीएल-5 के उद्घाटन समारोह में शिरकत की थी.1982 में फिल्म कुली के सेट पर उन्हें शूटिंग के दौरान चोट लग गई ती, तभी से उनके स्वास्थ्य में उतार चढ़ाव आता रहा है.साल 2005 में भी उन्हें पेट में तकलीफ के बाद मुंबई के लीलावती अस्पताल में भर्ती कराया गया था, जहां उनका ऑपरेशन हुआ था.